# data[].attributes.body
Auton pesu painepesurin ja Prestan tuotteiden avulla (samat tuotteet koulussa käytössä

# data[].attributes.body
Ajoneuvot pestään aina pesupaikalla. Huolehdi suojaverhot kiinni ja hae tarvitsemasi pesutuotteet ja välineet:
Vaahdotin
Harja
Kuivauslasta
Tarvitsemasi pesuaineet
Huom!!Huolehdi ajoneuvon ikkunat, ovet ja luukut kiinni!

# data[].attributes.body
Tämä on koko pesun kannalta tärkein työvaihe!!! Esipesun laiminlyönti kostautuu naarmuina maalipinnassa, koska  esipesun/huuhtelun on tarkoitus poistaa irtolika. Suorita pelkällä vedellä painepesurilla, kuitenkin riitävältä etäisyydeltä, ettet vahingoita maalipintaa!

# data[].attributes.body
Pesuaineita on karkeasti kahta erityyppiä. Liuotinpesuaineet (esim. Wurth Pineline) jotka poistavat pinnasta myös vahan. Valitaan pesuaineeksi, jos tarkoitus tehdä perusteellisempi pesu ja sen jälkeen vahata ajoneuvo. Normaalin ylläpitopesun suorittamiseen valitse ns. kiiltopesuaine, joka ei liuota vahaa (esim. Presta taxi xl). Kiiltopsesuaineen/autoshampoon tarkoituksena on poistaa lika vahan päältä. Alla pesuaineen levitykseen ohje:
1. Vedellä laimennettu pesuaine seos levitetään matalapaine ruiskulla tai vaahdottimella ajoneuvon pintaan aloittaen alaosista ja edeten kohti kattoa.
2. Anna pesuaineen vaikuttaa 1-5 minuuttia (varo pesuaineen kuivumista maalipintaan). Tämän jälkeen aloita painepesurilla ajoneuvon alaosista edeten systemaattisesti ylöspäin.
3. Tämän jälkeen huuhtele ajoneuvo puhtaaksi lopuista pesuaine jäämistä aloittaen katosta, edeten alaspäin.

# data[].attributes.body
Käsinpesu tulee usein tarpeelliseksi, kun ajoneuvon edellisestä pesukerrasta on aikaa ja lika on pinttynyt, eikä näin ollen irtoa ilman kevyttä mekaanista puhdistamista. Käsinpesuvaiheessa maalipinta vauriot yleensä syntyvät, jos välineet ja työskentelytavat ovat vääriä! Älä koskaan hankaa likaista maalipintaa tai käytä käsin pesuun pesusientä!

1. Suorita ensin edelliset pesuvaiheet, jonka jälkeen on turvallista suorittaa käsin pesu jos se on tarpeen. Käytä käsin pesuun laadukasta pesukinnasta tai pesuharjaa.
2. Laimenna pesuainetta puhtaaseen ämpäriin tuotteen ohjeiden mukaisesti. Ämpärillinen pesuaine liuosta riittää yleensä auton pesuun.
3. Aloita peseminen puhtaimmista osista, eli yläosista alaspäin edeten.
4. Kasta pesuharjaa tai kinnasta pesuaineliuoksessa, jonka jälkeen levitä pesuainetta systemaattisesti harjaten. Pesuvälineen likaantuessa huuhtele se ja kasta uudestaan pesuaineliukseen jatkaen pesua huolellisesti käyden koko ajoneuvo läpi!
5. Pesuaineliuos ei saa kuivua pintaan, eli huuhtele ajoneuvoa tarpeen vaatiessa ja viimeistään lopuksi huolellinen huuhtelu, ettei pesuaine jäämiä ole ajoneuvon pinnassa.
6. Lopuksi kuivaa huolellisesti  lastalla ja/tai kuivausliinalla painellen.

# data[].attributes.body
Yleensä perusteellisessa pesussa maalipinta on puhdas ja kiiltävä, mutta sieltä voi erottaa vielä lika pilkkuja mitkä eivät ole irronneet. Yleensä nämä tahrat ovat tiestä irronnutta pikeä tai ajoneuvon jarruista irronnutta rautapölyä. Rautapölyä on varsinkin auton vanteissa. Nämä saa puhdistettua pesun jälkeen erillisillä tarkoituksen mukaisilla pesuaineilla (esim. Ma-Fra vannepesu).
1. Varmista että käsiteltävät pinnat ovat kuivia. Tämä parantaa pesuaineen tehoa.
2. Levitä pesuaine tasaisesti käsiteltäviin pintoihin ja anna vaikuttaa n. 5min. Älä kuitenkaan anna tuotteen kuivua käsiteltävään pintaan. Usein aineen levitys harjalla/liinalla on tarpeen, jotta lika irtoaa kunnolla.
3. Huuhtele lopuksi käsitellyt pinnat huolellisesti, jos lika ei irronnut toista käsittely!

# data[].attributes.body
Vahaus on suoritettava aina täysin puhtaalle maalipinnalle! Vahauksen tarkoitus on suojata maalipintaa sään, UV:n ja tiepölyn haitallisilta vaikutuksilta. Vahoja on satoja erinlaisia ns. kovista vahoista pikavahoihin. Näiden työskentely ohjeet poikkevat toisistaan ja voivat olla erillaisia myös suoritettaessa levitys koneellisesti. Tietyt asiat on kuitenkin hyvä muistaa!
1. Vahat levitetään puhtaalle, kuivalle ja huoneenlämpöiselle pinnalle. Vahausta ei saa koskaan suorittaa suorassa auringon paisteessa.
2. Vaha levitetään puhtaalla liinalla tai vahan levitykseen tarkoitetulla sienellä pitkittäisin levitysliikkein (ei saa pyörittää). Levitä ns. paneeli kerralleen (esim. ovi/lokasuoja).  Vahan kuivuttua paneeliin, kiillota se puhtaalla liinalla ja jatka työtä seuraavassa paneelissa. Osa vahoista voidaan levittää koko autoon samanaikaisesti, mutta jos et ole varma, työskentele paneeli kerrallaan.
3. Kiillotusta helpottaa kun vahaa on levitetty pintoihin ohuelti, eikä se kerkeä "jämähtää" käsiteltäviin pintoihin.

# data[].attributes.body
Kun ajoneuvo on pesty/vahattu tarkista työsi tulos. Tämä onnistuu parhaiten luonnon valossa, eli ulkosalla. Epähuomiossa pesemättä jääneet kohdat näkyvät selkeästi muuten puhtaasta autosta. Usein tällaisia paikkoja ovat syventeet ja nurkat esimerkiksi takaluukun syvennys ja puskurien nurkat.

Pesuaine liuokset saattavat jäädä ajoneuvojen lasien pintaan, jolloin kannattaa lasit puhdistaa pesun jälkeen lasinpesuaineella. Tarkista lopuksi myös ovien ja luukkujen sisäosat. Puhdista sinne jääneet pesuaine/vaha jäämät ja samalla sisäosat puhdistuu ja asiakas on tyytyväisempi!

# data[].attributes.body
Ajoneuvon maalipinta joutuu pohjoisissa olosuhteissamme kovalle rasitukselle. Ajan myötä maalipinnan kiilto haalistuu esimerkiksi auringon UV-säteilyn vaikutuksesta. Maalipinnan huollon laiminlyönti tai väärät ja virheelliset puhdistus ja pesutavat aiheuttavat myös naarmuja ja maalipinnan himmenemistä.

Maalipinnan koneellinen kiillotus on vaativa ja aikaa vievä työvaihe, niinpä siihen täytyy yleensä varata ensinmäiselläkerralla useampi työsalipäivä. Kiillotukseen ryhdyttäessä täytyy valita oikeat kemikaalit ja niihin sopivat kiillotuslaikat. Kiillotuskoneita on myös useita erilaisia, mutta pääsääntöisesti ne jaetaan suoraan pyöriviin (rotary) ja epäkesko koneisiin. Kiillotuksen tarkoituksena on hioa pois maalipinnasta ohut kerros ja näin poistaa naarmut ja palauttaa kiilto.

Pääperiaatteet:
1. Mitä kuluneempi maalipinta sitä karkeammilla kemikaaleilla työskentely aloitetaan. Pääsääntöisesti kaikki naarmut, jotka ei tunnu kynnellä rappaamalla voidaan poistaa mekaanisella kiillotuksella.
2. Työstettävien pintojen täytyy olla puhtaita ja huoneen lämpöisiä.
3. Naarmuiset pinnat voidaan ensin hioa epäkeskohiomakoneella esimerkiksi 1500-3000 abralonilla ennen kiillotustyön aloittamista. Varo kuitenkin hiomasta maalipintoja puhki, eli varovaisuutta!
4. Työ aloitetaan karkeimmasta kemikaalista edeten hienoimpaan.
5. Kiillotuskoneen pyörimiskierrokset täytyy säätää aina käytettävälle kemikaalille oikeaksi. Pääsääntöisesti karkeammilla tuotteilla korkeammat kierrokset ja hienommilla tuotteilla matalammat pyörintäkierrokset.
6. Kiillotusainetta annostellaan kiillotettavaan paneeliin/kohtaan, jonka jälkeen se levitetään laikalla tarvittavalle alueelle. Käynnistä kone aina kiillotettavaa pintaa vasten, niin aine ei sotke ja maalipintaan ei tule ylimääräistä kiillotustyötä pyörrejälkien muodossa.
7. Poista ylimääräinen karkeampi kiillotusaine liinalla ennen kuin vaihdat hienompaan kiillotus aineeseen ja pehmeämpään laikkaan.

# data[].attributes.body
4 askeleen ohjeistus

# data[].attributes.body
Koululla on käytössä myös prestan ammattikäyttöön tarkoitettu 2 step maalipinnan kiillotus järjestelmä.

# data[].attributes.attachment_link.description
Presta's Ultra 2 Step Buffing System was designed to simplify the buffing process, saving you time and money while delivering unparalleled results. This advanced system features water-based products that contain no waxes, fillers or silicones to hide or cover up scratches and imperfections.

# data[].attributes.body
Powerpoint ajovalojen kiillotuksen vaiheista

# data[].attributes.body
Ohjevideo ajovalojen kiillotukseen

# data[].attributes.body
Osao opetusmateriaalit

Auto- ja kuljetustekniikka 1

www.autodude.fi

www.presco-shop.fi

Youtube videot